Ego Teobaudus, Blesensis comes, omnibus hominibus tam præsentibus quam futuris notum fieri volo quod concessi monachis Pontiniacensibus ne dent paagium seu alias consuetudines in tota terra mea, in emendo vel vendendo de nutrimentis, neque de aliis rebus suis propriis, nisi ad hoc eas emerint ut revendant. Hoc autem laudaverunt et concesserunt Mathildis, comitissa, uxor mea et filii mei Henricus, primogenitus, Teobaudus et Stephanus. Ne autem hoc in posterum aliqua temporum vetustate vel mutaretur vel penitus deperiret, hanc cartam fieri et sigilli mei auctoritate confirmari præcepi. Hujus rei testes sunt: Radulphus, capellanus meus, qui hanc sigillavit; Raherius, vicecomes de Sancto-Florentino; Gauterius de Bernoa; Petrus Bursaudus; Seguinus Furans-canem; Ansellus Boisellus; Ansellus Surdus; Guiardus Manducator, tunc præpositus Sancti-Florentini; Robertus Rex; Teobaudus de Sancto-Martino; Bovo de Foro. Actum est hoc apud Sanctum-Florentinum, anno ab Incarnatione Domini Mº Cº XLº VIIIIº; Ludovico rege Francorum, in peregrinatione Jerusalem demorante.